1981R0139 — DA — 14.04.2003 — 009.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

KOMMISSIONENS FORORDNING (EØF) Nr. 139/81

af 16. januar 1981

om betingelserne for henførsel af visse former for frosset oksekød under ►M2 underposition 0202 30 50 i Den Kombinerede Nomenklatur ◄

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 805/68 af 27. juni 1980 om den fælles markedsordning for oksekød ( 1 ), senest ændret ved akten vedrørende Grækenlands tiltrædelse ( 2 ), særlig artikel 11, stk. 5, og ud fra følgende betragtninger: ud fra følgende betragtninger: I Kommissionens forordning (EØF) nr. 162/74 ( 3 ), senest ændret ved forordning (EØF) nr. 2014/75 ( 4 ), er der fastsat betingelser for henførsel af visse former for frosset oksekød under pos. 02.01 A II a) 2 dd) 22 bbb) i den fælles toldtarif; den fælles toldtarif er blevet ændret siden vedtagelsen af denne forordning; af klarhedshensyn bør bestemmelserne i forordning (EØF) nr. 162/74 ændres; den øgede samhandel mellem Fællesskabet og oksekødsproducerende tredjelande har foranlediget udarbejdelse af nye certifikater, som egner sig bedre til en effektiv administration af denne samhandel; det ægthedscertifikat, der omhandles i forordning (EØF) nr. 162/74, bør bringes på linje med ægthedscertifikaterne for andre produkter inden for oksekødsektoren; det er fastlagt i Kommissionens forordning (EØF) nr. 586/77 ( 5 ), senest ændret ved forordning (EØF) nr. 882/79 ( 6 ), hvilke produkter der henhører under pos. 02.01 A b) 4 bb) 22 i den fælles toldtarif; bestemmelserne i nærværende forordning indskrænker ikke rækkevidden af de fællesskabsbestemmelser, der er fastsat på veterinærområdet og for levnedsmidler, og som tilsigter en beskyttelse af menneskers og dyrs sundhed samt forebyggelse af forfalskning og svig; de i denne forordning fastsatte foranstaltninger er i overensstemmelse med udtalelse fra Forvaltningskomiteen for Oksekød — UDSTEDT FØLGENDE FORORDNING:

▼M2

Artikel 1

Henførsel under underposition 0202 30 50 i Den Kombinerede Nomenklatur af frosset kød (udskæringer benævnt »crop«, »chuck and blade« og »brisket«), der kommer fra tredjelande, forudsætter, at der forelægges et ægthedscertifikat, som opfylder kravene i nærværende forordning.

▼B

Artikel 2

1. Ægthedscertifikatet udformes som en blanket som vist i bilag I.

Denne blanket skal være ca. 210 × 297 mm. Det benyttede papir skal veje mindst 40 g/m2 og være hvidt.

2. Blanketterne trykkes og udfyldes på et af Fællesskabets officielle sprog; de kan desuden trykkes og udfyldes på det eller et af de officielle sprog i udførselslandet.

3. Blanketterne udfyldes enten på skrivemaskine eller i hånden. I sidstnævnte tilfælde skal de udfyldes med blokbogstaver, der skrives med blæk.

4. Det enkelte ægthedscertifikat forsynes af det i artikel 4 omhandlede udstedende organ med et nummer.

Artikel 3

Ægthedscertifikatet forelægges for indførselsmedlemsstatens toldmyndigheder sammen med det produkt, den gælder for, senest tre måneder efter udstedelsen.

Artikel 4

1. Et ægthedscertifikat er kun gyldigt, når det er behørigt udfyldt og i henhold til angivelserne i bilag I påtegnet af et udstedende organ anført i fortegnelsen i bilag II.

2. Ægthedscertifikatet er behørigt påtegnet, når det indeholder oplysninger om udstedelsessted og -dato og er forsynet med det udstedende organs stempel samt underskrevet af den eller de personer, der er beføjet dertil.

Stemplet kan erstattes af et påtrykt segl.

Artikel 5

1. Et udstedende organ anført i fortegnelsen i bilag II skal:

a) være godkendt som sådant af udførselslandet,

b) forpligte sig til at kontrollere angivelserne i ægthedscertifikaterne,

c) forpligte sig til efter anmodning at give Kommissionen og medlemsstaterne enhver relevant og nødvendig oplysning, således at angivelserne i ægthedscertikatet kan vurderes.

▼M6

2. Kommissionen kan revidere fortegnelsen, hvis et udstedende organ ikke mere er anerkendt, hvis det udstedende organ ikke overholder en af de forpligtelser, det har påtaget sig, eller hvis et nyt udstedende organ udpeges.

▼B

Artikel 6

Forordning (EØF) nr. 162/74 ophæves.

Certifikater udstedt i henhold til forordning (EØF) nr. 162/74 er dog fortsat gyldige indtil den 30. juni 1981.

Artikel 7

▼C1

Denne forording træder i kraft på 15. dagen efter offentliggørelsen i De Europæiske Fællesskabers Tidende.

▼B

Denne forordning er bindende i alle enkeltheder og gælder umiddelbart i hver medlemsstat.

BILAG I

Definitioner

Som

1. udskæringer benævnt »crop« og »chuck and blade«betragtes bryststykker af forfjerdingen, som fremkommer ved i en forfjerding med mindst 4 og højst 10 ribben at lægge et lige snit efter en linje gennem det første ribbens fæstelse på brystbenet til mellemgulvsbøjningen på det tiende ribben, således at udskæringerne omfatter øverste del af boven;

2. udskæringer benævnt »brisket« betragtes bugdelen af forfjerdingen med brystpunkt, midten af brystet og slaget eller en del af slaget.

▼M9

BILAG II

Fortegnelse over de organer i udførselslandene, der har beføjelse til at udstede ægthedscertifikater



Tredjelande Udstedende organ Betegnelse Etableringssted Argentina Secretaría de Agricultura, Ganadería, Pesca y Alimentos (SAGPyA), Coordinación de Mercados Ganaderos Paseo Colón 922, 1er PisoOficina 146(C 1063 ACW) Buenos AiresArgentina Australien Department of Agriculture, Fisheries and Forestry — Australia PO Box 858Canberra, ACT 2601 Botswana Ministry of Agriculture, Department of Animal Health and Production Principal Veterinary Office (Abattoir)Private Bag 12Lobatse New Zealand New Zealand Meat Board PO Box 121Wellington Swaziland Ministry of Agriculture PO Box 162Mbabane Uruguay Instituto Nacional de Carnes (INAC) Rincón 459Montevideo Sydafrika South African Livestock and Meat Industries Control Board Hamilton and Vermeulen StreetsPretoria Zimbabwe Ministry of Agriculture Department of Veterinary Services PO Box 8012CausewayHarareZimbabwe Namibia Ministry of Agriculture, Water and Rural Development Directorate of Veterinary Services Private Bag 12002AuspanplatzWindhoek 9000Namibia

( 1 ) EFT nr. L 148 af 28. 6. 1968, s. 24.

( 2 ) EFT nr. L 291 af 19. 11. 1979, s. 17.

( 3 ) EFT nr. L 19 af 23. 1. 1974, s. 10.

( 4 ) EFT nr. L 204 af 2. 8. 1975, s. 14.

( 5 ) EFT nr. L 75 af 23. 3. 1977, s. 10.

( 6 ) EFT nr. L 111 af 4. 5. 1979, s. 14.